Diari Oficial de la Generalitat Valenciana


Sumari del DOGV 6164, del 14-12-2009 (2009/14742)

ORDRE de 7 de desembre de 2009, de la Conselleria d'Indústria, Comerç i Innovació, per la qual s'incrementa la dotació pressupostària que finança el Programa Innoempresa de l'exercici 2009 aprovat per Ordre de 3 de juny de 2008, per la qual es convoquen ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2008 i 2009 (DOCV núm. 5784, de 13 de juny de 2008).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14162


Data del document
:   07-12-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE de 7 de desembre de 2009, de la Conselleria d'Indústria, Comerç i Innovació, per la qual s'incrementa la dotació pressupostària que finança el Programa Innoempresa de l'exercici 2009 aprovat per Ordre de 3 de juny de 2008, per la qual es convoquen ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2008 i 2009 (DOCV núm. 5784, de 13 de juny de 2008). [2009/14645]  
Per Ordre de 3 de juny de 2008, de la Conselleria d'Indústria, Comerç i Innovació, es convocaren les ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa per a 2008 i 2009 (DOCV núm. 5784, de 13 de juny de 2008), modificada per l'Ordre de 23 de març de 2009, de la Conselleria d'Indústria, Comerç i Innovació (DOCV núm. 5984, de 30 de març de 2009), en la qual es va fer pública, per a l'exercici 2009, la dotació pressupostària del programa en la quantitat d'1.519.654,66 euros a càrrec de la línia pressupostària T6907000.  
Vist l'informe de 23 de novembre de 2009, del director general de l'IMPIVA, en el qual es proposa un increment en la dotació pressupostària del Programa InnoEmpresa de l'exercici 2009 per l'augment de la línia pressupostària d'ingressos X0137000 de l'Institut, com a conseqüència, primer, de l'Acord del Govern Valencià de 10 de juliol de 2009 pel qual es distribuïxen i assignen els fons del Decret Llei 1/2009, de 20 de febrer, del Consell, pel qual es constituïx i dota el Pla de Suport Especial als Sectors Productiu i, segon, de l'Acord del Govern Valencià de 6 de novembre de 2009, pel qual s'autoritza incrementar la dotació per al Programa Innoempresa.  
En virtut d'això anterior i de conformitat amb el que s'ha disposat en l'article 28 de la Llei 5/1983, de 30 de desembre, del Consell, i en l'article 47.11 del Text Refós de la Llei d'Hisenda Pública de la Generalitat Valenciana,   
ORDENE  
Article únic  
Incrementar la dotació pressupostària destinada a finançar les ajudes del Programa de Suport a la Innovació de les Xicotetes i Mitjanes Empreses, InnoEmpresa de l'exercici 2009 (DOCV núm. 5784, de 13 de juny de 2008) en 84.235.253,12 euros.  
DISPOSICIÓ FINAL  
Única  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 7 de desembre de 2009  
El conseller d'Indústria, Comerç i Innovació i vicepresident primer del Consell,  
VICENTE RAMBLA MOMPLET